**RESYME` OG SPØRSMÅL FRA DAGENS TALE, DATERT 23.06.2019, VED SVEINUNG LORENTSEN**

**TEMA: Søyler i Guds rike**

Teksten er hentet fra;

Joh.Åp.3.7-13

I vers 12 står det; «den som seirer vil jeg gjøre til en søyle i Guds tempel».

Det er mange søyler i menighetene. Noen søyler kan stenge eller skape skygge. Det er mennesker som er opptatt av bagateller, som kritiserer og bryter ned. Heldigvis finnes det andre søyler som bærer det positive i seg. Mennesker som står der, og får andre inn i tjeneste. Bibelen ber oss være mennesker som kan oppmuntre og få andre til å glitre. Paulus var en slik søyle og bibelen beskriver flere slike søyler. De var langt fra feilfrie, men en ting hadde de felles, det var avhengigheten av Guds nåde og kraft og 3 forhold holdt de seg til;

1. Holdt seg til Gud ord som det bestemmende for tro, liv og lære
2. Trofaste ved bekjennelsen av Jesus som Frelser
3. De holdt ut under trengsel og motstand

De var opptatt av å leve sitt liv i ære for Gud. Gud er ikke opptatt av det ytre, men Han ser på fundamentet vår tro er bygd på. Egen kunnskap og egenskaper holder ikke. Jesus Kristus og han alene er bare det som holder. Menigheten trenger bærere(søyler) som holder bygningen sammen. Guds menighet har et felles kall; det er å være overbærende, å bære hverandres byrder og stå støtt når andre svikter.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.